***„Народно читалище Познай себе си – 1911г.”,с. Ряхово, общ. Сливо поле, обл. Русе***

Д о к л а д

за извършената читалищна дейност през 2020 година

І. Организационно състояние на читалището.

През своята дългогодишна история Читалището в село Ряхово е успяло да завоюва своето място в живота на ряховчани. Основната цел която винаги е стояла пред читалището е да задоволява потребностите на гражданите свързани с развитие и обогатяване на културния живот, запазване на обичаите и традициите, разширяване знанията на гражданите. То е мястото където хора от различна възраст могат да общуват помежду си, да се занимават с творчество, да получават необходимата информация.

За постигане на добри резултати в работата на НЧ „ Познай себе си – 1911г.”, Читалищното настоятелство заедно със секретаря и библиотекаря към читалището изготвят план за работата през годината, който се приема от членовете на читалището разглеждан и одобряван на годишното отчетно събрание.

**Основните задачи, които стоят пред ряховското читалище са:**

1.Читалището да работи в посока проучване, възстановяване и запазване на местните обичаи и традиции.

2. Да организира и съдейства за провеждането на традиционните празници и обичаи.

3.Читалището да предоставя възможност на гражданите да вземат участие в организираните културни мероприятия.

4. Програмата „ Глобални библиотеки” е дала възможност читалището да се превърне в съвременен културно-информационен център предоставящ услуги на гражданите, осигурявайки достъп до информация.

5. Формиране на читалището като място за общуване и контакти.

6. Да подържа партньорство с общинската администрация, кметството, училището, детската градина, бизнеса и други НПО.

**ІІ. Библиотечна дейност.**

През последните години благодарение на допълващи субсидии от Министерството на културата и спечелените проекти, библиотеката към читалището не е само място където можеш да отидеш за да си вземеш книга. Благодарение на Програмата „ Глобални библиотеки”, тя се е превърнала в информационен център, който предоставя актуална информация и услуги, организира мероприятия и отразява дейността на читалището в сайт <https://sites.google.com/site/narodnocitalisepoznajsebesi> създаден от библиотекаря и ръководителя на компютърната зала Магдалена Йорданова.

Библиотеката ни разполага с 5 броя компютри, 1 брой мултифункционално устройство и мултимедия. Наличие на компютърна и размножителна техника има и в читалището – 1 брой компютър, 1 лаптоп и 1 брой мултифункционално устройство. Осигурена е и интернет връзка.

Стараем се да обновяваме библиотечния фонд, като се съобразяваме с учебния материал на учениците и според интересите на читателите на библиотеката.

Библиотечния фонд за 2020 година наброява 10 760 тома литература, като през годината 271 броя книги са отчислени, а са постъпили 216 броя, от които 80 са закупени по програма

„ Българските библиотеки – съвременни центрове за четене и информираност, 12 са закупени от бюджета на читалището, а 124 броя са дарени от частни лица и издателства.

Библиотеката ни се посещава както от млади хора така и от хора на пенсионна възраст.

През изминалата година заетите книги са 5186 бр., а регистрираните читатели 145, като от тях 48 потребители са деца и 97 възрасни. Имаме 949 броя посещения, като от тях 623 са за ползване на компютрите и 326 посещения в библиотеката.

Абонираните издания за отчетния период са вестник „Дневен Труд”, в. „Утро”, „ Читалищен вестник”, в. „ Хоби фермер“ и детски списания „ Пътечка”, и „ Прозорец”. По програма „Глоб@лни библиотеки – България”, бяхме абонирани за списанието "ББИА  онлайн" във виртуален формат.

**ІІІ. Културна дейност**

Това е дейността, която до голяма степен зависи от обществената подкрепа и организационните качества на щатния персонал, читалищното ръководство и членовете му. За осъществяването на тази дейност основните насоки в работата на читалището са:

* Честване на официални празници, годишнини, подреждане на изложби, витрини и кътове;
* Организиране на мероприятия с деца и младежи;
* Събиране и разпространяване на знания за родния край;
* Повишаване постиженията на самодейните състави;
* Подготовка на местните обичаи, организирането и провеждането на културни прояви;
* Участие на читалищните състави в общински, регионални, национални и други фестивали и събори;
* Участие в общинския празник – гр. Сливо поле

**Художествена самодейност**

Читалището дава възможност за изява на талантливите хора. Към читалището има изградени две постоянно действащи самодейни групи:

Мъжка група за стари градски песни – „ Офицерите от запаса” и

Женска група за народно пеене – „ Китка”

Любителска група за народни танци

През 2020 година взехме участие в следните културни мероприятия, а именно:

1. **Местни :**

21.01.2020г. - Бабин ден – традиционно къпане на бабата

14.02.2020г. - Трифон Зарезан – зарязване на лозята

01.03.2020г. – Баба Марта – изложба на мартеници в читалището

01.03.2020г. – Ден на самодееца /посещение на театър отложен за 17.06/

03.03.2020г. - Тържество по случай Националният празник на България /съвместно с ОУ „ Св.св. Кирил и Методий”, с. Ряхово , СОСЗР общ. Сл.поле, кметство с. Ряхово /

11.04.2020г. – Лазаруване /през погледа на децата от с. Ряхово, които направиха анимация за Лазаровден./

19.04.2020г. - Виртуална великденска изложба

24.09.2020г. – Организиран ден на Независимостта на България

01.11.2020г. – Ден на Народните будители / изложба

1. **Регионални :**
2. **Национални** :

04-06.09.2020г. – Участие в „ΧΙΙ Национален събор на читалищата Бяла 2020“

1. **Международни:**

**Други културни дейности**

Мероприятия проведени в библиотеката по Програма „ Глобални библиотеки”:

индивидуални консултирани в компютърна зала - 112

Публикуване във в. „ Утро, в. „Читалищен ветник“, в. „Бряг“, Арена Медия, сайта на читалището и Фейсбук страницата ни на проведени събития, Качване в You Tube на клипове от наши събития.

* Отразяване на Бабинден във вестник „Бряг”, в-к „Утро” и Arena Media
* Направа на филм „Бабинден 2020”
* Отразяване на Трифон Зарезан във в-к” Читалищен вестник” , „Бряг”, в-к „Утро” и онлайн платформата на Arena Media.
* 147 г. от рождението на Васил Левски – изложба в библиотеката.
* Организиране виртуален Великденски маратон на четенето във Фейсбук
* Направа на виртуална Великденска изложба в профила на читалището във Фейсбук
* Виртуална изложба по повод честването на 170 г. от рождението на Иван Вазов
* Виртуален рецитал със стихове на Иван Вазов в библиотеката на читалището по случай 170 г. от рождението му.
* Направа на филм за дейността на НЧ”Познай себе си -1911”, с. Ряхово за 2019 г. и публикуването му във Facebook и You Tube.
* Успешно участие в проект „Българските библиотеки – съвременни центрова за четене и информираност” – закупени са 80 бр. книги на стойност 1167, 39 ст.
* Отбелязване Деня на Народните будители с виртуален албум под наслов „Ряховските будители” в профила на читалището във Facebook.
* Създаване на онлайн албум „Ряхово през ХХ век” във Facebook, който беше посрещнат много радушно от съселяните ни.

**Продължаваме участието си в благотворителната дейност – „ Направи добро на непознат“ към фондация Виктория Маринова**

**ІV. Работа по проекти**

За отчетния период читалищното настоятелство е кандидатствало:

1. По М21 „ Съхранение и популяризиране на културно – историческо и природно наследство на територията на МИГ Тутракан – Сливо поле. /работи се по него/
2. По проект „ Българските библиотеки – съвременни центрове за четене и информираност“.

/ одобрен/

**VІ. Състояние на материално-техническата база на читалището**

Читалището се нуждае от смяна на дограмата, измазване на помещенията , също така и помещението за съхранение на декорите се нуждае от ремонт. Сцената и някой от столовете в киносалона също има нужда от ремонт. Подът на места е прогнил и дъските се чупят.

От ремонт се нуждае и електрическата инсталация в читалището.

**VІІ.Взаимодействие на читалището с местното и общинско ръководство, с други институции**.

Основни партньори в дейността на читалището са Кметство село Ряхово, община Сливо поле, Съюз на офицерите и сержантите от запаса и резерва - Община Сливо поле,

ОУ „ Св.св. Кирил и Методий”, с. Ряхово, клубовете на пенсионера и други организации.

**VІІІ. Квалификационни дейности на читалищните секретари.**

Щатният персонал на читалището редовно участва в обучения с цел повишаване на професионалната квалификация. През изминалия период сме взели участие в обучения и семинари организирани от РЕКИЦ „ Читалища” и РБ „ Любен Каравелов”- град Русе,както следва:

**1. „Библиотечна документация. Инвентаризация“**

Обучението е свързано с библиотечна документация и отчитане на дейността на библиотеката; **извършване на инвентаризация** – проверка на фонда на библиотеката с прилагане на нормативната база.

/ РБ „Л.Каравелов“ – гр. Русе

**2. „Технологични решения за срещи и събития в интернет среда“**

Обучението е насочено към  повишаване  на компетенциите и придобиване на умения от работещите в библиотеките за **провеждане на събития, срещи, обучения в интернет среда.** /РБ „Л.Каравелов“ – гр. Русе

1. **Участие в 35 Конгтес на СНЧ**. / РЕКИЦ Читалища

**ІX. Идеи и предложения до кмета на общината и Общинския съвет.**

Да се сформира комисия от общината, която ежегодно да минава и се запознава със състоянието на материално-техническата база по места. На общинско ниво да се разработват проекти и се кандидатства по различни отворени програми, с цел осигуряване на средства за извършване поетапно цялостен ремонт на читалищните сгради

**Народно читалище “Познай себе си – 1911”,с. Ряхово, общ. Сливо поле, обл. Русе**

**КАЛЕНДАРЕН ПЛАН**

**ЗА ДЕЙНОСТТА НА ЧИТАЛИЩЕ „Познай себе си – 1911 г. ”, с.Ряхово ПРЕЗ 2021 ГОДИНА**

1. Бабин ден – посещение в здравната служба / с. Ряхово– 21.01.2021г./

2. Трифон Зарезан – зарязване на лозята / с. Ряхово – 14.02.2021г./

3. 148 години безсмъртие! Апостоле поклон!/ изложба, посветена на живота и делото на Васил Левски/ / с. Ряхово – 18.02.2021г./

4. Баба Марта – изработване на мартеници / с. Ряхово – 01.03.2021г./

5. Ден на самодееца /посещение на театрална постановка /

6. Честване на Националния празник на България / с. Ряхово – 03.03.2021г/

7. Лазаруване / с. Ряхово – 24 .04.2021г./

8. Великденска изложба / с. Ряхово – 02.05.2021г./

9. Гергьовски концерт и Църковен празник на църквата „ Свети Георги“ в с. Ряхово / съвместно с кметство с. Ряхово,Църковно настоятелство и СОСЗР общ. Сл.поле/

/с. Ряхово – 06.05.2021г./

10. Традиционен ряховски събор. / съвместно с Общ. Сливо поле и кметство с. Ряхово/

/ с. Ряхово – 24.05.2021г./

11.Участие в Национален фолклорен фестивал „Насред мегдана в Арбанаси“

/ Арбанаси – м. юни 2021г./

12. Участие в Общинските прегледи на художествената самодейност.

/общ. Сл.поле м. август 2021г./

13. Нептунова вечер – традиционно посрещане на международната гребна регата и дните на р.Дунав

/с. Ряхово – м. август 2021г./

14. Ден на съединението / с. Ряхово – 06.09.2021г./

15. Ден на народните будители. / с. Ряхово - 01.11. 2021г./

16.Тържество по случай 110 години НЧ „Познай себе си - 1911“ / с.Ряхово – м.октомври 2021г./

17. Коледуване. / с. Ряхово – 24-25. 12.2021г./